CELEX: 62007TO0241
Language: mt
Date: 2008-10-27
Title: Digriet tal-Qorti tal-Prim'Istanza (it-Tieni Awla) tas-27 ta' Ottubru 2008. # Buzzi Unicem SpA vs il-Kummisjoni tal-Komunitajiet Ewropej. # Rikors għal annullament - Direttiva 2003/87/KE - Skema għall-iskambju ta’ kwoti ta’ emissjonijiet ta’ gassijiet serra - Pjan nazzjonali tal-allokazzjonijiet ta’ kwoti ta’ emissjonijiet tal-Italja għall-perijodu bejn l-2008 u l-2012 - Deċiżjoni tal-Kummissjoni li ma tqajjimx oġġezzjonijiet taħt ċerti kundizzjonijiet - Nuqqas ta’ interess individwali - Inammissibbiltà. # Kawża T-241/07.

Digriet tal-Qorti tal-Prim’Istanza (It-Tieni Awla) tas-27 ta’ Ottubru 2008 – Buzzi Unicem vs Il-Kummissjoni
      (Kawża T-241/07)
      “Rikors għal annullament – Direttiva 2003/87/KE – Skema għall-iskambju ta’ kwoti ta’ emissjonijiet ta’ gassijiet serra – Pjan nazzjonali tal-allokazzjonijiet ta’ kwoti ta’ emissjonijiet tal-Italja għall-perijodu bejn l-2008 u l-2012 – Deċiżjoni tal-Kummissjoni li ma tqajjimx oġġezzjonijiet taħt ċerti kundizzjonijiet – Nuqqas ta’ interess individwali – Inammissibbiltà”
      Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment (Ir-raba’ paragrafu tal-Artikolu 230 KE u Artikolu 241 KE; Direttiva
         tal-Parlament Ewropew u tal-Kunsill 2003/87, Artikoli 9 u 11) (ara l-punti 17-23, 26, 27)
      
      Suġġett 
      
         
               Talba għall-annullament parzjali tad-deċiżjoni tal-Kummissjoni, tal-15 ta’ Mejju 2007, li tirrigwarda l-pjan nazzjonali tal-allokazzjonijiet
                  ta’ kwoti ta’ emissjonijiet ta’ gassijiet serra nnotifikat mir-Repubblika Taljana għall-perijodu bejn l-2008 u l-2012, skont
                  id-Direttiva 2003/87/KE tal-Parlament Ewropew u tal-Kunsill, tat-13 ta’ Ottubru 2003, li tistabbilixxi skema għall-iskambju
                  ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE (ĠU L 275,
                  p. 32), inkwantu l-Kummissjoni tissuġġetta d-deċiżjoni tagħha li ma tqajjimx oġġezzjonijiet fir-rigward tal-imsemmi pjan nazzjonali
                  tal-allokazzjonijiet bil-kundizzjoni li titneħħa l-awtorizzazzjoni, għall-operaturi ta’ impjanti, li jżommu parti mill-kwoti
                  allokati fil-każ ta’ “waqfien minħabba proċess ta’ razzjonalizzazzjoni tal-produzzjoni”.
               
            Dispożittiv 
      
         
                  1)
               
               
                  
               
               
                  	Ir-rikors huwa miċħud bħala inammissibbli.
               
            
         
                  2)
               
               
                  
               
               
                  	Buzzi Unicem SpA għandha tbati l-ispejjeż tagħha kif ukoll dawk tal-Kummissjoni.